Silvia Ilves

Silvia Ilves (sündinud 31. augustil 1992 PärnusSilvia Ilves ERRi saatesarja "Klassikatähed" kodulehel) on eesti tšellomängija. 

 Elulugu 
Pärnus sündinud ja Raplas üles kasvanud Silvia Ilves kuulub muusikute perekonda, ta alustas tšelloõpinguid kuueaastaselt.Muusikute perekond Ilves Estonian World Review, 30.01.2009 Algul õppis ta tšellot Tallinna Muusikakeskkoolis Mart Laasi juures, hiljem jätkas õpinguid Eesti Muusika- ja Teatriakadeemias.

Silvia Ilves sai Urban Symphony liikmeks 2009. aasta lõpus, pärast Johanna Mängeli lahkumist ansamblist.Urban Symphony Eesti ansamblite andmebaasis 2015. aastani tegi Ilves koostööd Sandra Nurmsaluga, ühiselt anti palju kontserte.

2015. aasta algusest 2016. aasta alguseni mängis Ilves koos viiuldajate Sandra Hiie ja Johanna Marie Ainomäega keelpillitrios La Phoenix.Meisi Volt Elu24 tutvustab: uus kaunitaritest koosnev instrumentaaltrio La Phoenix Postimees, 6. aprill 2015 Seejärel töötas aasta aega Eesti Riiklikus Sümfooniaorkestris. 2016. aastast on Silvia Ilves endast ja oma neljast õest koosneva ansambli The Ilves Sisters eestvedaja.Neli õde moodustasid bändi "The Ilves Sisters" ERR, 18.03.2016

2016. aastal võistles Silvia Ilves ETV telesaatesarjas "Klassikatähed", kus võitis mitu publikuhääletust ning üldkokkuvõttes 2. koha Ilves võitis seal ka EMTA eripreemia – õppe- ja kontserdireisi vabalt valitud sihtkohta.

Ilves mängis kõrvalosa (Tšikk 5) 2016. aastal linastunud Eesti mängufilmis "Klassikokkutulek".Silvia Ilves, Eesti Filmi Andmebaas

2019. aastal osales Silvia Ilves rahvusvahelisel Arthur Kapi nimelisel tšellistide konkursil ning saavutas seal 2. koha ning 3 eripreemiat.
Silvia Ilves on andnud soolokontserte, kuid tema lavapartneriks on olnud ka näiteks Kristjan Järvi, Age Juurikas, Rein Rannap, Birgit Õigemeel, Irina Zahharenkova, Ott Lepland, Paul Neitsov, Disturbed, C-Jam, Johan Randvere, Ithaka Maria, German Gholami jt.

Konkursid
2002 – rahvusvaheline noorte muusikute konkurss Tallinnas – 1. koht
2003 – rahvusvaheline noorte muusikute konkurss Tallinnas – 1. koht
2003 – ESTA Eesti (Eesti Keelpilliõpetajate Ühingu) üleriigiline noorte viiuldajate ja tšellistide konkurss Tallinnas – 1. koht
2004 – rahvusvaheline noorte muusikute konkurss Eestis – 2. koht
2005 – Augusta Dombrowska nimeline rahvusvaheline keelpillimängijate konkurss Riias – 2. koht
2005 – Euroopa muusikaperekondade võistlus Prantsusmaal, 1. koht
2006 – rahvusvaheline tšellistide konkurss Liezenis, Austrias – 2. koht
2007 – ESTA Eesti üleriigiline noorte viiuldajate ja tšellistide konkurss Tallinnas – 1. koht
2009 – Suure-Jaani Muusikafestivali raames korraldatud tšellistide konkurss – 1. koht
2010 – ESTA Eesti üleriigiline noorte keelpillimängijate konkurss-festival – 1. kohtMuusikute perekond Ilves, Eesti elu, 30.01.2009
2015 – Eduard Tubina nimeline keelpillimängijate konkurss – 2. koht
2016 – EMTA eripreemia telekonkursil "Klassikatähed"

Isiklikku
Silvia Ilvesel on viis õde, kolm nooremat ja kaks vanematKatharina Toomemets KLASSIKATÄHT Silvia Ilves: valisin tšellomängu oma isa naljade tõttu Õhtuleht, 5. aprill 2016, nende ema on klaveriõpetaja ja isa autoinsener. Ehkki varem tegelesid muusikaga kõik kuus õde, on üks praeguseks loobunud ja elab Hispaanias.

Silvia Ilvesel on neli poega. Vanim poeg Stefan (sündinud 2010) võitis 2019. aastal võistlusel "Parim noor instrumentalist 2019" II koha, Eesti noorte pianistide konkursil "Eesti kõla" oma vanuserühmas I koha ning eripreemia Eesti pala parima esituse eest. Vanuselt teine poeg Tristan (sündinud 2012) õpib tšellot.

Silvia Ilves on olnud suhtes krüptoraha edendaja Asse Saugaga (kolm kuud).

Silvia Ilves on kristlane.

Viited

Välislingid
 Silvia Ilvese koduleht
 Silvia Ilvese kanal YouTube'is
 Silvia Ilves ERRi saatesarja "Klassikatähed" kodulehel
 Muusikute perekond Ilves Estonian World Review, 30. jaanuar 2009
 Silvia Ilves - "Scherzo fuocoso" saatest "Klassikatähed", ERR, 13. märts 2016
 Klassikatäht Silvia Ilves: poisid, teeme kätekõverdusi, muidu saavad teist makaronid! Postimees, 14. märts 2016
 Neli õde moodustasid bändi "The Ilves Sisters" ERR, 18. märts 2016
 "Klassikatähtede" teise saate võitis Silvia Ilves ERR, 20. märts 2016
 Silvia Ilves esitab tšellol C. Saint-Saënsi heliteose "Luik" saates "Klassikatähed", ERR, 20. märts 2016
 Katharina Toomemets KLASSIKATÄHT Silvia Ilves: valisin tšellomängu oma isa naljade tõttu Õhtuleht, 5. aprill 2016
 Silvia Ilves saates "Klassikatähed", ERR, 10. aprill 2016
Vaktsiinivastane Silvia Ilves nakatus koroonaga: tšellist lootiski viiruse külge saada! Kroonika, 25. märts 2021

Kategooria:Eesti tšellistid
Kategooria:Urban Symphony
Kategooria:Sündinud 1992